Οι κυτταρικές μεταβολές του P13 και ER κινασών στο μυοκάρδιο κατά τις μετισχαιμικές προστατευτικές παρεμβάσεις
Authors: Ζώγα Αναστασία 
Published: September 2021

Μετά από την εκτεταμένη έρευνα γύρω από γύρω από την ισχαιμική προετοιμασία (ischemic preconditioning), ως καρδιοπροστατευτικός μηχανισμός,ένας νέος μηχανισμός προστασίας της καρδιάς, στον οποίο δόθηκε η ονομασία“ischemic postconditioning”, περιγράφεται με ελπιδοφόρα αποτελέσματα. Ο νέος αυτός μηχανισμός προστασίας της καρδιάς, στον οποίο δόθηκε η ονομασία“postconditioning”, έχει περιγραφεί με ελπιδοφόρα αποτελέσματα. Το φαινόμενο αυτό αναφέρεται σε μετισχαιμικές παρεμβάσεις στο μυοκάρδιο. Συγκεκριμένα, στοτέλος της παρατεταμένης ισχαιμίας – μέσα στο πρώτο λεπτό δηλαδή της επαναιμάτωσης – εφαρμόζονται πολύ μικρής διάρκειας κύκλοι ισχαιμίας –επαναιμάτωσης, οι οποίοι και φαίνεται να προκαλούν μείωση της εμφραγματικής περιοχής του μυοκαρδίου. Επειδή οι παρεμβάσεις αυτές προκαλούνται μετά το τέλος της παρατεταμένης ισχαιμίας, το postconditioning έχει το πλεονέκτημα ότι μπορεί να εφαρμοστεί κλινικά.Σκοπός της παρούσας διδακτορικής διατριβής είναι να βρεθεί ο αριθμός των κύκλων του postconditioning και η χρονική διάρκεια των κύκλων αυτών, που προστατεύουν το ισχαιμικό μυοκάρδιο σε φυσιολογικούς κονίκλους.Τα πειραματόζωα είναι χωρισμένα σε εννέα ομάδες. Όλα εκτίθενται σε 30 λεπτά ισχαιμία και ακολουθεί επαναιμάτωση διάρκειας 3 ωρών με τις ακόλουθες παρεμβάσεις που ξεκινούν 30 s μετά την παρατεταμένη ισχαιμία: Ομάδα control: χωρίς παρέμβαση Ομάδα 2/10 PoC: 2 κύκλοι των 10 s ισχαιμίας και 10 s επαναιμάτωσης Ομάδα 2/30 PoC: 2 κύκλοι των 30 s ισχαιμίας και 30 s επαναιμάτωσης Ομάδα 4/10 PoC: 4 κύκλοι των 10 s ισχαιμίας και 10 s επαναιμάτωσης Ομάδα 4/30 PoC: 4 κύκλοι των 30 s ισχαιμίας και 30 s επαναιμάτωσης Ομάδα 6/10 PoC: 6 κύκλοι των 10 s ισχαιμίας και 10 s επαναιμάτωσης Ομάδα 6/30 PoC: 6 κύκλοι των 30 s ισχαιμίας και 30 s επαναιμάτωσης Ομάδα 8/10 PoC: 8 κύκλοι των 10 s ισχαιμίας και 10 s επαναιμάτωσης Ομάδα 8/30 PoC: 8 κύκλοι των 30 s ισχαιμίας και 30 s επαναιμάτωσηςΣτην πρώτη σειρά πειραμάτων, μετά το πέρας των τριών ωρών η καρδιάαπομακρύνεται με σκοπό την εύρεση της έκτασης της εμφραγματικής περιοχής. Σε μια δεύτερη σειρά ζώων γίνεται μελέτη της ενζυμικής δράσης στην προστασία του μυοκαρδίου, με λήψη μέρους του ισχαιμικού ιστού στο δέκτο λεπτό της επαναιμάτωσης.Η εφαρμογή μετισχαιμικής προστασίας μετά το τέλος της παρατεταμένης ισχαιμίας έχει σαν αποτέλεσμα έστω και μια μικρή μείωση της έκτασης της εμφραγματικής περιοχής σε σχέση με τα πειραματόζωα τα οποία δεν είχαν υποστεί καμία παρέμβαση. Η αύξηση του αριθμού των κύκλων οδηγεί σε μείωση της έκτασης του εμφράγματος, ενώ η διάρκεια των 10 ή των 30 δευτερολέπτων στον ίδιο αριθμό κύκλων δεν παρουσιάζει ιδιαίτερες διακυμάνσεις. Η εφαρμογή των μετισχαιμικών παρεμβάσεων μετά από ισχαιμία του μυοκαρδίου έχει μελετηθεί σε διαφορετικά πρωτόκολλα στη βιβλιογραφία σχετικά με τη χρονική διάρκεια αυτών, αλλά και των κύκλων ισχαιμίας/επαναιμάτωσης που εφαρμόζεται. Γενικά φαίνεται ότι τοποθετώντας τα σύντομα αυτά ισχαιμικά επεισόδια μέσα στο πρώτο λεπτό της επαναμάτωσης σε μικρές περιόδους από 10 έως 60 δευτερόλεπτα, χωρίζόμενα από ίδιας διάρκειας μικρές περιόδους επαναιμάτωσης, μειώνουν το μέγεθος του εμφράγματος συγκριτικά με τα πειράματα control. Ο μηχανισμός δράσης του φαινομένου σχετίζεται με το σηματοδοτικό μονοπάτι των RISK κινασών, αφού παρατηρείται φωσφορυλίωση αυτών.